b'\n_START_ARTICLE_\nChristine Cordsen\n_START_PARAGRAPH_\nChristine Cordsen (f\xc3\xb8dt 23. maj 1958) er en dansk journalist._NEWLINE_Cordsen blev uddannet fra Danmarks Journalisth\xc3\xb8jskole i 1986. Sin praktiktid havde hun p\xc3\xa5 Politiken, men fik efterf\xc3\xb8lgende job p\xc3\xa5 Alt for Damerne og senere det dengang nyetablerede TV 2. Hun vendte tilbage til Politiken i 1993 som politisk reporter, og var frem til oktober 2009 souschef for avisens politiske redaktion. Hun var i en periode forsvarsmedarbejder, nyhedsredakt\xc3\xb8r og jourhavende p\xc3\xa5 indlandsredaktionen. Fra 2009-2015 var hun leder af Jyllands-Postens redaktion p\xc3\xa5 Christiansborg. I november 2015 blev hun ny politisk korrespondent p\xc3\xa5 DR, hvor hun overtog stillingen fra Ask Rostrup._NEWLINE_Under Tamilsagen afsl\xc3\xb8rede Christine Cordsen og en kollega den senere s\xc3\xa5 omtalte telefax fra Grethe Fenger M\xc3\xb8ller (K) til justitsminister Erik Ninn-Hansen.'